Síðasta rannsóknin af þessum toga var gerð árið 2017 og þá var einnig könnuð afstaða skólastjóra til mikilvægra gilda sem tengjast skólastarfi . Steinunn Helga hefur einnig rannsakað kynjajafnrétti í skólum . Hún var formaður Rannsóknarstofu í menntastjórnun , nýsköpun og mati á skólastarfi í mörg ár . Steinunn Helga var grunnskólakennari í átta ár , skólastjóri Æfingaskóla KHÍ í níu ár , þáttagerðarkona hjá RÚV í þrjú ár en hefur verið lektor , dósent og síðast prófessor , við Menntavísindasvið HÍ , áður KHÍ , síðan 1999 .